হোসে মারিয়া গুতিয়েরেজ এর্নান্দেজ
হোসে মারিয়া গুতিয়েরেজ এর্নান্দেজ (জন্ম: ৩১ অক্টোবর ১৯৭৬) হলেন একজন সাবেক স্পেনীয় ফুটবলার, যিনি স্পেনীয় ক্লাব রিয়াল মাদ্রিদ এবং স্পেন ফুটবল দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলেছেন। তিনি বর্তমানে বেশিকতাসের হয়ে সহকারী ম্যানেজারের দায়িত্ব পালন করছেন। রিয়াল মাদ্রিদের হয়ে খেলার মাধ্যমে তিনি তার সম্পূর্ণ ক্যারিয়ার যাপন করেছেন, সেখানে তিনি প্রায় ৫৪২টি আনুষ্ঠানিক ম্যাচ খেলেছেন এবং সহ-অধিনায়কের দায়িত্ব পালন করেছেন। তিনি রিয়াল মাদ্রিদের হয়ে সর্বমোট ১৫টি শিরোপা জয়লাভ করেছেন, যার মধ্যে ৩টি উয়েফা চ্যাম্পিয়নস লিগ, ৫টি লা লিগা উল্লেখযোগ্য। তিনি তার ক্যারিয়ারের শেষ মৌসুম তুরস্কের ক্লাব বেশিকতাসের হয়ে খেলেছেন। ১৯৯৯ সালে অভিষেকের পর, তিনি স্পেন ফুটবল দলের হয়ে সর্বমোট ১৩টি ম্যাচ খেলছেন, যার মধ্যে ৩টি গোল করেছেন।